PATVIRTINTA
VšĮ Alytaus rajono savivaldybės pirminės sveikatos priežiūros centro direktoriaus 2026 m. rugpjūčio 14 d. įsakymu Nr. V-36

NEKILNOJAMOJO TURTO, ESANČIO ŠLAITO G. 1, PIVAŠIŪNŲ K., PIVAŠIŪNŲ SEN., ALYTAUS R. SAV., VIEŠO AUKCIONO SĄLYGOS
Aukciono organizatorius – VšĮ Alytaus rajono savivaldybės pirminės sveikatos priežiūros centras, kodas193107218, Naujoji g. 48, LT-62381 Alytus.
	Parduodamas turtas – Pastatas – Sveikatos priežiūros centras (unikalus Nr. 3398-3008-9011, paskirtis – gydymo, bendras plotas 143.98 kv. m, 1983 m. statybos, sienos plytų, žymėjimas plane 1D1p, šildymas – centralinis vietinis kieto kuro katilu, nuotekų šalinimas – komunalinis, vandentiekis - komunalinis), pastatas – ūkinis pastatas (unikalus Nr. 3398-3008-9022, paskirtis – pagalbinio ūkio, bendras plotas 67 kv. m), pastatas – ūkinis pastatas (unikalus Nr. 3398-3008-9033, paskirtis – pagalbinio ūkio, bendras plotas 39 kv. m), kiti inžineriniai statiniai – Kiemo statiniai (unikalus Nr. 3398-3008-9044, paskirtis – kiti inžineriniai statiniai – (kiemo įrenginiai), ir jiems priskirtas žemės sklypas (unikalus Nr. 3345-0003-0061, kadastro Nr. 3345/0003:61, plotas – 0,3780 ha, paskirtis – kita, žemės sklypo  naudojimo būdas – gyvenamosios teritorijos), esantys Šlaito g. 1, Pivašiūnų k., Pivašiūnų sen., Alytaus r. sav. Specialiosios žemės sklypo naudojimo sąlygos: Elektros tinklų apsaugos zonos (III skyrius, ketvirtasis skirsnis).

	Pradinė pardavimo kaina – 48 600 Eur, iš kurios žemės sklypo pradinė pardavimo kaina – 5 600 Eur.
	Mažiausias kainos didinimo intervalas – 100 Eur.
	Aukciono dalyvio garantinis įnašas – 4 860 Eur.
	Aukciono dalyvio registravimo mokestis – 50 Eur.

	Turto apžiūra vykdoma nuo 2026-10-27 iki 2026-10-29. Dėl apžiūros iš anksto kreiptis į Gintarą Čiupą, tel.: +370 678 82 562, el. paštas: alytus@pspc.lt.

	Registracijos dalyvauti aukcione pradžia 2026-11-03 00:00 val., pabaiga 2026-11-05 23:59 val.
	Asmuo, pradėdamas registraciją į elektroninį aukcioną, turi būti sumokėjęs dalyvio registravimo mokestį ir garantinį įnašą. Atsiskaitomoji sąskaita aukciono dalyvio registravimo mokesčiui ir garantiniam įnašui sumokėti: gavėjas - VšĮ Alytaus rajono savivaldybės pirminės sveikatos priežiūros centras (įstaigos kodas 193107218), sąskaitos Nr. LT527300010002213533, AB ,,Swedbank“, banko kodas 73000.
	
 		Juridiniai asmenys, taip pat juridinio asmens statuso neturintys subjektai, jų filialai ar atstovybės, registruodamiesi į aukcioną, turi pateikti šių dokumentų skaitmenines kopijas:  
		1. Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopiją;  
		2. įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, kopiją;  
		3. kompetentingo valdymo organo sprendimo dėl dalyvavimo aukcione ir nekilnojamojo turto ir jam priskirto žemės sklypo ar kitų nekilnojamųjų daiktų įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopiją;  
		4. atstovo įgaliojimų patvirtinimo dokumentų kopijas;  
		5. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, jeigu aukcione ketina dalyvauti keli asmenys (asmenų grupė).  
		Fiziniai asmenys, registruodamiesi į aukcioną, turi pateikti šių dokumentų skaitmenines kopijas:  
		1. atstovo įgaliojimų patvirtinimo dokumentų kopijas;  
		2. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, jeigu aukcione ketina dalyvauti keli asmenys (asmenų grupė).   
		Aukcioną laimėjęs dalyvis turės pateikti šių dokumentų originalus arba kopijas, patvirtintas teisės aktų nustatyta tvarka.  
	Aukciono data ir laikas: pradžia 2026-11-10 9:00 val., pabaiga 2026-11-11 13:59 val.
	Aukcionas vykdomas informacinių technologijų priemonėmis interneto svetainėje www.evarzytines.lt.
	
	Atsiskaitymo už aukcione įgytą turtą terminas ir tvarka. 
	Aukciono laimėtojas aukcionui pasibaigus, bet ne vėliau kaip kitą darbo dieną, privalo pasirašyti aukciono protokolą ir jo kopiją atsiųsti el. paštu aldona.jegeleviciene@pspc.lt.
	Nekilnojamojo turto pirkimo-pardavimo sutartis su aukciono laimėtoju turi būti sudaryta ne vėliau kaip per 60 dienų nuo pardavimo aukcione dienos. Visa nekilnojamojo turto kaina turi būti sumokėta ne vėliau kaip per 10 kalendorinių dienų po nekilnojamojo turto pirkimo-pardavimo sutarties pasirašymo dienos. Nekilnojamojo turto pirkimo-pardavimo sutarties sudarymo išlaidas, įskaitant atlyginimą notarui, apmoka aukciono laimėtojas.

	Sąskaitos, į kurią sumokama parduoto nekilnojamojo turto kaina, rekvizitai: VšĮ Alytaus rajono savivaldybės pirminės sveikatos priežiūros centras (įstaigos kodas 193107218) sąskaitos Nr. LT527300010002213533, AB ,,Swedbank“, banko kodas 73000.
	
	Kitos aukciono sąlygos:
	1. Sumokėtas aukciono dalyvio registravimo mokestis negrąžinamas ir neįskaitomas į nekilnojamojo turto pardavimo kainą. Garantinis įnašas, nelaimėjus aukciono, grąžinamas per 5 darbo dienas.
	2. Jeigu per 60 dienų nuo turto pardavimo aukcione vykdymo dienos pirkimo-pardavimo sutartis nesudaroma dėl aukciono laimėtojo kaltės, laikoma, kad aukciono laimėtojas atsisakė sudaryti pirkimo-pardavimo sutartį, ir tokiu atveju aukciono laimėtojui negrąžinamas ir garantinis įnašas. Taip pat toks asmuo privalo atlyginti naujo aukciono organizavimo ir surengimo išlaidas, bei sumokėti kainų skirtumą, jeigu naujame aukcione turtas bus parduotas už mažesnę kainą negu ta, kurios nesumokėjo asmuo, kaip tai numatyta Lietuvos Respublikos civilinio kodekso 6.422 straipsnio 2 dalyje.
	3. Nekilnojamasis turtas yra parduodamas esamos fizinės ir funkcinės būklės. Aukciono dalyvis nedalyvaudamas nekilnojamojo turto apžiūroje prisiima dėl to kylančią riziką ir atsakomybę.
	Informaciją, susijusią su aukcionu, teikia VšĮ Alytaus rajono savivaldybės pirminės sveikatos priežiūros centro direktorė Giedrė Ilgūnaitė, tel. +370 687 51961, el. p. giedre.ilgunaite@pspc.lt.
